القادر ٹرسٹ کیس۔ یہ آخری کیس ہے، اور اس کیس میں اسٹیبلشمنٹ کو آخری دھچکا لگنے جا رہا ہے۔

اسٹبلشمنٹ عمران خان کو پریشرائز کرنے کے لیے اور لمبے عرصے تک جیل کی سلاخوں کے پیچھے رکھنے کے لیے تقریباً ڈھائی سو کیسز بنا چکی ہے لیکن کوئی بھی کیس اعلیٰ عدالتوں میں ٹک نہیں پاتا اور اڑ جاتا ہے۔ 

تین بڑے کیسز پر اسٹیبلشمنٹ نے خوب محنت کی جن میں ایک القادر ٹرسٹ کیس تھا جس کے تحت نیب نے یکے بعد دیگرے مختلف ریفرنسز بنا کر کیسز بنائے اور ہر بار منہ کی کھائی۔ اب اس کیس کا آخری مرحلہ ہے اور اس کیس کو منطقی انجام تک پہنچنا ہے۔ 

دیگر بڑے کیسز جیسے سائفر کیس، عدت کیس اور نو مئی کے مقدمات عمران خان کے خلاف بوگس ثابت ہوئے اور ہر بار عمران خان سرخرو ہوئے کیونکہ احتساب عدالتوں میں تو اپنی مرضی کے ججز سے فیصلے لے لیے گئے لیکن ہائی کورٹس میں ناقابلِ تردید شواہد کے نام پر چند بھونڈی گواہیاں ہی ہوتی تھیں جیسے پولیس والوں نے گواہی دی کہ انہوں نے چھپ کر کسی کی بات سنی کہ نو مئی کی عمران خان نے پلاننگ کی ہے، وغیرہ۔

اب اسٹیبلشمنٹ جانتی ہے کہ اگر عمران خان کو اس کیس میں سزا دے بھی دی گئی تو وہ سزا ہائی کورٹ جا کر ختم ہوجائے گی اس لیے اسٹیبلشمنٹ اس کیس کو صرف ایک پریشر ٹول کے طور پر استعمال کررہی ہے۔